Mūsdienās jau teju visi aizdevēji nodrošina iespēju pieteikties visiem pakalpojumiem internetā, tostarp arī kredītu apvienošanai. Taču kredītu apvienošana nav tikpat operatīvs pakalpojums kā ātrie vai patēriņa kredīti, jo aizdevējam jāizskata lielāks informācijas apjoms. Turklāt pārkreditēšana var būt pieejama tikai ar ķīlu un/vai galvojumu, tāpēc kopumā kredītu apvienošana ir drīzāk klātienes nekā tiešsaistes pakalpojums. Taču aizņēmējiem ar pozitīvu kredītvēsturi un pietiekamu maksātspēju kredītu apvienošana var būt pieejama arī bez personīgas vizītes aizdevēja birojā.